Seletuskiri

On võimalus taotleda Tallinna mnt 50b maaüksus Maareformi seaduse § 28 lõike 1 punkti 1 alusel Narva linna munitsipaalomandisse.

Maaüksuse kohta on kogutud järgmised andmed:

Maakasutuse pindala on 9410 m2. 

Maaüksusel asub kooli staadion, mille omanikuna on registreeritud Narva linn. 

ÕVVTK Narva Linnakomisjoni andmetel maaüksus haarab enda alla alljärgnevad 1940.a aadressid: 5. Kadastiku tn 1/Põhja tn 32, 5. Kadastiku tn 2/Põhja tn 30,  5. Kadastiku tn 3/Lille tn 1,  5. Kadastiku tn 4/Vahtra tn 11,  5. Kadastiku tn 6/ Vahtra tn 12.

Narva linnakomisjonile on laekunud taotlus õigusvastaselt võõrandatud vara hüvitamiseks Narva linnas aadressil 5. Kadastiku tn 2/Põhja tn 30 - vara on kompenseeritud. 

Maaüksuste munitsipaliseerimise küsimus on arutatud 28.12.2005.a Narva Linnavalitsuse linnavarakomisjoni istungil, kus otsustati maaüksus munitsipaliseerida (protokoll nr 1).

